SAITUAL AH STATISTICS DAY VAWI 18-NA HMAN A NI,"1001/2024-2025 Dated Saitual the 28th june 2024 : Vawiin khan Saitualah Statistics Day vawi 18-na hman a ni a, he hun hi Pu Lalnghinglova DRO chuan kaihruaiin Pu VL Chaka Hmar SDC leh Nodal Officer, Birth & Death ni bawk chu khuallian a ni. He meeting ah hian NGO hruaitu sawmbikte leh Presbyterian English Schhool,Saitual Class X zirlaite bakah, Principal leh staff thenkhat te an tel bawk a ni. Chairman Pu Langhinglova DRO chuan kalkhawmte hnenah an hun hlu tak senga Statistics Day an hmanpui thei chu lawmawm a tih thu a sawi a, Stastistics Day chu kumtin hman ṭhin anih thu leh a ni hi june 29 ni mah se, sawrkar chawlh anih avangin remchan zawkna avanga June ni 28th zirtawpni a hmang an nih thu a sawi a. He ni hi Father of Indian Statistician PC Mahalanobis piancham puala hman anih thu sawiin Statistic dik tello chuan khawvel a kal theilo a ni a ti. Khuallian Pu VL Chaka Hmar MCS pawhin Registrar of Birth ah Nodal Officer a nih anga thawhhona tha tak an neih avangin lawmthu a sawi a. PC Mahalanobis piancham lo thleng denchhena Statistic day an hmana thupui ""Uses of data for decition making"" chu mihring nunah pawimawh a tih thu leh rinthu a kal ngawt lo turin kalkhate a chah a ni. Ram tana a thawhhlawk ziate, Industrialization leh public sector development lam a rawn buaipui chho dan leh 2nd Five Year Plan pawh ama duan anih thu aswi chhuak a ni. Khuallian chuan kalkhawmte hnenah vawiina hun an hman mek pawh data collection atan a hman theih nghal vek thu leh thil pawimawh an sawi hrang hrangte pawh zirlaite tan phei chuan nakina an hmalam hun atan data pawimawh ala nih tur thu a sawi bawk. Statistic data dik nei tur chuan primary data te a dik angai ati a,VC,YMA,leh MHIP ten data an kawl dik chuan state plan atan a pawimawh mai piah lamah central ten a base thin anih avangin a pawimawh em em a ni a ti. Hei bakah sawrkar scheme hrang hrang mamawh thenkhatten data an ngaihpawimawh tawkloh avanga delay birth certificate lak chhuah kawngah harsatna an neih phah thin thu a sawi bawk. Chairman in kalkhawmte hnenah sawizui duh nei an awm  tih a sawmna a siam pawh kalkhawmte atangin sawizui a hlawhin engkim mai hi database a nih thu leh a pawimawh leh ṭul zia uar takin an sawi hlawm a ni. Attachment Loading attachment...",Dated: 28 th Jun 24 4:50 PM,https://dipr.mizoram.gov.in/post/saitual-ah-statistics-day-vawi-18-na-hman-a-ni